text: [{"text_idx": "#000001", "text": "Solei\u00f0is koma F\u00f8royar til EM"}, {"text_idx": "#000002", "text": "Ta\u00f0 \u201cl\u00e6ttasta\u201d er at grei\u00f0a setningin vi\u00f0 fa\u0301a stig i\u0301 Eysturri\u0301ki sunnudagin og skriva s\u00f8gu. Annars er ta\u00f0 bundi\u00f0 av, hvat hendir i\u0301 serliga hinum dystinum i\u0301 bo\u0301lkinum."}, {"text_idx": "#000003", "text": "Elias Ellefsen a\u0301 Skipag\u00f8tu og hinir a\u0301 f\u00f8royska manslandsli\u00f0num hava EM-laguna i\u0301 egnum honum. Ymisk roknistykkir kunnu to\u0301 koma i\u0301 sp\u00e6l sunnukv\u00f8ldi\u00f0 (Mynd: Sverri Egholm)"}, {"text_idx": "#000004", "text": "Ta\u00f0 at F\u00f8royar vunnu a\u0301 Ukraina mikukv\u00f8ldi\u00f0 var so at siga alney\u00f0ugt. Sjey-ma\u0301ls sigurin ger, saman vi\u00f0 flotta heimasigrinum i\u0301 Rumenia i\u0301 si\u0301\u00f0sta ma\u0301na\u00f0a, at f\u00f8royska li\u00f0i\u00f0 er i\u0301 sera go\u0301\u00f0ari st\u00f8\u00f0u i\u0301 EM-undankappingini."}, {"text_idx": "#000005", "text": "Vit vita to\u0301 ikki endaligt, um ta\u00f0 fer at bera ella bresta fyrrenn sunnukv\u00f8ldi\u00f0. I\u0301 fyrsta lagi er ta\u00f0 um 18.30-ti\u0301\u00f0ina, ta\u0301 si\u0301\u00f0sta bri\u0301ksl i\u0301 Bregenz ljo\u0301\u00f0ar. Eysturri\u0301kski by\u0301urin kann gerast sto\u0301rur partur av f\u00f8royskari ho\u0301ndbo\u0301ltss\u00f8gu, um F\u00f8royar megna at fa\u0301a stig mo\u0301ti favorittunum. Eysturri\u0301ki hevur longu vunni\u00f0 bo\u0301lkin og hevur sum so einki i\u0301t\u00f8kiligt at sp\u00e6la fyri."}, {"text_idx": "#000008", "text": "F\u00f8royar fa\u0301a stig. Um hetta hendir er f\u00f8royska li\u00f0i\u00f0 vi\u0301\u00f0ari til EM-endasp\u00e6li\u00f0. So einfalt er ta\u00f0: Javnleikur ella sigur geva atgongumerki til Ty\u0301sklands n\u00e6sta a\u0301r. So er bara spurningurin, um ta\u00f0 ver\u00f0ur sum tvey\u2019ari ella try\u0301\u2019ari."}, {"text_idx": "#000009", "text": "Um F\u00f8royar tapa, skulu vit fyrst hyggja uppa\u0301, hvat hin dysturin i\u0301 bo\u0301lkinum endar. Um Ukraina vinnur vi\u00f0 fleiri enn sjey ma\u0301lum, so kann ta\u00f0 gerast ein trupulleiki. I\u0301 so fall hava F\u00f8royar, Rumenia og Ukraina \u00f8ll fy\u0301ra stig, og so er ma\u0301lu\u0301rtt\u00f8kan i\u0301 innanhy\u0301sis dystum landanna millum avgerandi. Har kann a\u0301tta-ma\u0301ls tapi\u00f0 fyri Rumenia gerast ein meinbogi, men sjey-ma\u0301ls sigurin a\u0301 Ukraina mikudagin kann gera mun r\u00e6tta vegin."}, {"text_idx": "#000010", "text": "A\u0301tta bo\u0301lkar eru i\u0301 undankappingini, og fy\u0301ra teir bestu try\u0301\u2019ararnir koma vi\u0301\u00f0ari. I\u0301 l\u00f8tuni eru F\u00f8royar bestar av hesum try\u0301\u2019arunum. Hetta ti\u0301 at bert stig mo\u0301ti li\u00f0um sum eru i\u0301 topp-try\u0301 telja, og F\u00f8royar hava vunni\u00f0 a\u0301 Rumenia og hava go\u0301\u00f0a ma\u0301lu\u0301rtt\u00f8ku eisini.Bert tvey onnur lond, sum eru try\u0301\u2019arar i\u0301 l\u00f8tuni, hava megna\u00f0 hetta. Tey eru Grikkaland og Bosnia. Ta\u00f0 er ti\u0301betur o\u0301sannli\u0301kt, at hesi b\u00e6\u00f0i, umframt tvey onnur, yvirha\u0301la F\u00f8royar. Ma\u0301lu\u0301rt\u00f8kan hja\u0301 F\u00f8royum kann eisini vera ein munur, um fleiri li\u00f0 koma uppa\u0301 tvey stig i\u0301 hesum rokniskapinum."}, {"text_idx": "#000011", "text": "Nu\u0301 skal f\u00f8royska li\u00f0i\u00f0 eisini royna at fa\u0301a stig a\u0301 u\u0301tiv\u00f8lli. Um hetta eydnast merkir ta\u00f0, at vit eiga eitt EM-pla\u0301ss (Mynd: Sverri Egholm)Try\u0301'ara rokniskapurin nu\u0301 \u00f8ll li\u00f0ini hava ein dyst eftir (Kelda: EHF)"}, {"text_idx": "#000012", "text": "N\u00f8kur onnur u\u0301rslit i\u0301 ymiskum bo\u0301lkum kunnu eisini gera seg galdandi, men i\u0301 h\u00f8vu\u00f0sheitinum er ta\u00f0 o\u0301sannli\u0301kt, at F\u00f8royar ikki vera ein av bestu try\u0301\u2019arunum - um vit v\u00e6l at merkja enda nummar try\u0301 i bo\u0301lkinum. Minst fy\u0301ra u\u0301rslit skulu ganga okkum i\u0301mo\u0301ti, og i\u0301 hesum dystunum eru \"try\u0301'ararnir\" ikki favroittar."}, {"text_idx": "#000014", "text": "F\u00f8royska li\u00f0i\u00f0 skal hugsavna seg um at gera si\u0301tt. Li\u00f0i\u00f0 hevur vant saman i\u0301 dag og i\u0301 morgina\u0301rini fer\u00f0ast ho\u0301purin til Eysturri\u0301kis, umvegis Keypmannahavn og Zurich."}, {"text_idx": "#000018", "text": "Kvinnurnar komnar uppa\u0301 pla\u0301ss i\u0301 Ky\u0301pros"}, {"text_idx": "#000021", "text": "Brandur skora\u00f0i si\u0301tt fyrsta ma\u0301l fyri Fredrikstad"}]